b'\n_START_ARTICLE_\nCesc F\xc3\xa0bregas\n_START_SECTION_\nZa\xc4\x8detki\n_START_PARAGRAPH_\nFabregas se je rodil v Vilassar de Mar-u, v Barceloni. Njegova  star\xc5\xa1a sta Francesc Fabregas st., ki vodi nepremi\xc4\x8dninsko podjetje, in Nuria Soler, lastnica podjetja, ki izdeluje pecivo. Cesc je \xc5\xbee od otro\xc5\xa1tva navija\xc4\x8d FC Barcelone. S svojim dedkom je Nou Camp obiskal \xc5\xbee pri 9-ih mesecih starosti. Nogometno kariero je za\xc4\x8del v CE Mataro, leta 1997 pa od\xc5\xa1el v La Masio, Barcelonino mladinsko \xc5\xa1olo. Po poro\xc4\x8danjih Cescov prvi trener, Se\xc3\xb1or Blai, Fabregasa ni uvrstil v ekipo na tekmah proti Barceloni, saj ni \xc5\xbeelel, da bi ga opazili Barcelonini skavti. Ta na\xc4\x8drt ni dolgo deloval in CE Mataro je Fabregasu dal dovoljenje, da je lahko enkrat na teden treniral pri Barceloni. S\xc4\x8dasoma se je Barceloni pridru\xc5\xbeil za stalno. Igral je na polo\xc5\xbeaju zadnjega veznega in igral z vrhunskimi igralci kot so Gerard Pique in Lionel Messi. \xc4\x8ceprav je bil odli\xc4\x8den strelec, pri mladinskih ekipah je dosegel tudi ve\xc4\x8d kot 30 golov na sezono, ni bil vpoklican v \xc4\x8dlansko ekipo. Ko je bil \xc5\xa1e \xc4\x8dlan mladinskega pogona je bil Cescov idol takratnji kapetan Barcelone, Josep Guardiola. Guardiola je Cescu podaril svoj dres v tola\xc5\xbebo, ko sta se njegova star\xc5\xa1a lo\xc4\x8dila.'